ભાજપ શાસિત કોર્પોરેશનના સત્તાવાળાઓએ અમદાવાદને ‘ગ્રીન ‌િસટી’ બનાવવાનો નિર્ધાર કર્યો છે. ગુજરાતમાં ગાંધીનગર પ્રથમ ક્રમાંકનું ‘ગ્રીન ‌િસટી’ છે. આપણા અમદાવાદનો ગુુજરાતમાં ૭મો ક્રમાંક આવે છે. અમદાવાદમાં માત્ર ૪.૬૬ ટકા વિસ્તારમાં જ વૃક્ષો છે, બાકીના વિસ્તારમાં સિમેન્ટ-કોંક્રીટનાં જંગલો વધ્યાં છે. આજે થનારા ‘ગ્રીન એક્શન પ્લાન’માં હાલના શહેરના ૬.૧૮ લાખ વૃક્ષોની સંખ્યામાં વધારો કરવા પર ખાસ ભાર મુકાયો છે. ગૌતમ શાહ કહે છે, “તંત્રના ગ્રીન એક્શન પ્લાનમાં લોકોની ભાગીદારીને મહત્ત્વની ગણાઇ છે. શિવાલયમાં બીલી, પીપળો કે અન્ય દેવાલયમાં વડ જેવા પ્રચુર માત્રામાં વાતાવરણમાં પ્રાણવાયુ છોડતાં વૃક્ષોને પ્રાથમિકતા અપાશે. તા.પ જૂનના વિશ્વ પર્યાવરણ દિવસે સાબરમતી રિવરફ્રન્ટના ઇવેન્ટ ગ્રાઉન્ડ ખાતે યોજાનારા વૃક્ષારોપણના કાર્યક્રમમાં નરેશ કનો‌િડયા, જયકર ભોજક અને ‘ઠનઠન ગોપાલ’ ફિલ્મનું સમગ્ર યુનિટ, અરવિંદ વેગડા, મયૂર વાકાણી વગેરે કલાકારો અને પાર્થિવ પટેલ, પથિક પટેલ વગેરે ક્રિકેટરો જોડાશે તેમ મેયર ગૌતમ શાહ કહે છે.